મહેસાણા | મહેસાણા શહેરના નાગલપુર રોડ પર આવેલી તુલસી ફ્લેટમાં રહેતાં રીતુબેન ધવલકુમાર પંચાલે યુ ટ્યુબ પરથી પ્રથમ વખત ઘરે માટીની ઇકો ફ્રેન્ડલી ગણેશજીની મૂર્તિ બનાવી છે. આ મૂર્તિનું તેઓ ઘરે જ સ્થાપન કરી પૂજા-અર્ચના બાદ વિસર્જન કરશે. તો શહેરના એરોડ્રામ નજીક આસ્થા ફ્લેટના પટેલ પ્રવિણભાઇ, મહેશભાઇ અને દેવાંશી પટેલ પોતપોતાના ઘરે ગણેશજીની ઇકો ફ્રેન્ડલી મૂર્તિઓ બનાવી છે. રહીશોએ જણાવ્યું કે, કોઇપણ વ્યક્તિ થોડો સમય કાઢી ઘરે બેસી બાપાની માટીની મૂર્તિ બનાવી પર્યાવરણના રક્ષણ માટે પોતાનું યોગદાન આપી શકે છે.